stanford-oval/wikipedia huggingface dataset:
דולפין לוחם
אגדות אורבניות והופעות בתקשורת

בגלל הייחוד בכך שדולפינים, חיה המזוהה כידידותית מהווה כלי נשק, יש לדולפין לוחם מספר אזכורים בספרות, בתרבות ובתקשורת;
במהלך שנת 2005, התפרסם דו"ח של צבא ארצות הברית שבו נטען כי עקב ההוריקן קתרינה נהרס אחד מבסיסי הבית של התוכנית לאימון הדולפינים, הדולפינים ברחו אל האוקיינוס, והצבא מחפש אחריהם, משום שהם מסוכנים. הידיעה עוררה התעניינות רבה בארצות הברית, אך לבסוף שינה הצבא את גרסתו וטען שהידיעה בדויה, ושהיא נשלחה כבדיחה. למרות זאת, המשיכו חובבי אגדות אורבניות להפיץ ידיעות בנושא.
ישנה דעה שנויה במחלוקת הטוענת שהדולפינים לא משמשים רק למטרות הגנה, צילום, נטרול מוקשים, וכיוצא בכך, אלא גם לשימושים קרביים, החל מהנחת מוקשים ופצצות, ועד הריגת אויבים או אזרחים, שימוש בחצים מורעלים, מכשירים לניטור תשדורות אויב ולהטעיית קשרי רדיו. יש עדויות הטוענות שאכן היה שימוש כזה בזמן מלחמת וייטנאם, ואף בזמן המלחמה הקרה, אז ניסו ארצות הברית וברית המועצות להתחרות ביניהן מי תוכל ליצור נשק קטלני הנישא על גבי דולפינים, אך עדויות אלה מוכחשות על ידי חיל הים של ארצות הברית ואין להן סימוכין.
דולפינים לוחמים, לאו דווקא מתוכנית זו, אוזכרו במספר סרטים, ספרים, ומשחקים. בין השאר בסרט הקולנוע 'יום הדולפין', ברומן 'היעלמות בעלי החיים', וכן בסיפורו הקצר של ויליאם גיבסון 'ג'וני נמוניק', בו מופיע דולפין לוחם בשם 'ג'ונס' ששירת זמן רב בצבא, שלו כישרון פענוח קודים והתמכרות להרואין.
במשחק המחשב Command & Conquer: Red Alert 2 אחד מכלי הנשק העומדים לרשות השחקן הם דולפינים הנושאים על גבם סונאר ובעזרתו הם יורים בסירות ומשחררים את אוניות השחקן מזרועותיהם של תמנוני הענק, אותם מאמנים הסובייטים. באחיזתם הקטלנית יכולים התמנונים לחסל כל כלי שיט בלי שיוכל להגן על עצמו וללא הדולפינים לא ניתן להציל את כלי השייט של השחקן.
ראו גם

בעלי חיים בשימוש צבאי
תוכנית היונקים הימיים של צי ארצות הברית
דולפין במהלך אימון
דולפין לווייתני צפוני

| דולפין לווייתני צפוני |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: דולפין לווייתני
מין:: דולפין לווייתני צפוני
שם מדעי
 Lissodelphis borealis ‏פיל, 1848
תחום תפוצה


דולפין לווייתני צפוני (שם מדעי: Lissodelphis borealis) הוא מין של לווייתן שיניים קטן ודק החי באזור צפון האוקיינוס השקט. הוא שוחה באוקיינוס רחוק מהיבשה ונמצא בקבוצות של עד 2,000 פרטים, לעיתים עם יונקים ימיים אחרים.
מאפיינים

יש לדולפינים מצח ולסתות קטנים, צבעו העליון שחור והתחתון לבן או אפור בהיר, בעיקר בחזה והפנים שחורות עד הלסתות הלבנות. ללווייתנים אלה אין סנפיר גב כמו לשאר הדולפיניים, מה שמזכיר לווייתן מזיפות ונתן להם את שמם.
אורכם 2.3–3.1 מטר ומשקלם 60–100 ק"ג. הם מסתובבים בלהקות שבממוצע מגיעות ל-110–200 פרטים שצוללים עד לעומק 200 מטר וניזונים מדגים שונים כמו דגי Myctophidae ודיונונים.
טורפיו העיקריים הם הקטלן והעמלץ הלבן ובעבר הוא ניצוד הרבה גם על ידי ציידי לווייתנים.
ראו גם

דולפין לווייתני דרומי
לווייתני שיניים
הערות שוליים

↑  דולפין לווייתני צפוני באתר הרשימה האדומה של IUCN
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
| --- | --- |
בקרת זהויות :  NLI: 987007559031005171
דולפין דרום-אפריקאי

| דולפין דרום-אפריקאי |
| --- | --- |
 
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
משפחה:: דולפיניים
סוג:: דולפין קטן
מין:: דולפין דרום-אפריקאי
שם מדעי
 Cephalorhynchus heavisidii ‏גריי, 1828
תחום תפוצה


דולפין דרום-אפריקאי (שם מדעי: Cephalorhynchus heavisidii) הוא מין דולפין קטן בסוג דולפין קטן (יחד עם דולפין קומרסון, דולפין לבן ראש ודולפין צ'יליאני), המצוי לחופי דרום אפריקה המערביים וחופי נמיביה.
תפוצה

תפוצת המין מתפרשת מחופיה הצפוניים ביותר של נמיביה ועד הקצה הדרומי של דרום אפריקה. גודל האוכלוסייה אינו ידוע, אם כי המין נצפה פעמים רבות בחוף סקלטון, מול הערים קייפטאון וואלוויס ביי. הדולפין נצפה לרוב בקבוצות גדולות, אך כיום אין הערכה של גודל האוכלוסייה.
תיאור

אורכו של דולפין דרום-אפריקאי ממוצע מגיע עד ל־1.8 מטרים ומשקלו עד ל־75 ק"ג. צורתם ומבנה הראש של הדולפינים גורמים לרבים להתבלבל ביניהם ובין לווייתנאים ממשפחת הפוקניים. ראשם של הדולפינים בצבע אפור כהה. החלק הקדמי של החלק העליון והסנפירים בצבע אפור בהיר יותר, והחלק האחורי וסנפיר הגב הם בצבע אפור כהה. הבטן לבנה, וכתמים לבנים מופיעים על הסנפירים ועל הגב התחתון.
הזכרים והנקבות מגיעים לבגרות מינית בגיל 7–9, ומשך ההריון הוא ככל הנראה עשרה חודשים. הדולפינים מזדווגים בדרך כלל באביב ובקיץ. הנקבות יולדות, אחת לכשלוש שנים. תוחלת החיים הארוכה ביותר שנצפתה אצל מין זה היא של 20 שנים, קצרה יחסית למינים אחרים של דולפינים. צירופם של תוחלת חיים קצרה, משך הזמן הנדרש להגעה לבגרות מינית, תקופת הריון ארוכה והפסקות ארוכות בין הריון להריון, גורמות לקצב גידול אוכלוסייה איטי.
הדולפין הדרום-אפריקאי הוא בעל חיים חברותי, ולרוב הוא חי בקבוצות של 5–10 פרטים, לעיתים אף בקבוצות גדולות יותר.
הערות שוליים

↑  דולפין דרום-אפריקאי באתר הרשימה האדומה של IUCN
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
האספה המחוקקת של קרלה

| --- | --- |

 מדינה:  קרלה
 סוג:  וידהאן סבהה, בית מחוקקים חד-ביתי
 הרכב
 מספר מושבים:  140
 
 קואליציה (98):       המפלגה הקומוניסטית של הודו (מרקסיסטית) (61)       המפלגה הקומוניסטית של הודו (17)  קרלה קונגרס (M) (5)       מפלגת הקונגרס הלאומית (שארד פאוור) (2)  מפלגות נוספות (8)       עצמאים (8)  אופוזיציה (41)      ‏הקונגרס הלאומי ההודי (21)  איחוד הליגה המוסלמית ההודי (15)  מפלגות נוספות (5)  לא מאויש (1)
 בחירות
 בחירות קודמות:  6 באפריל 2021
 בחירות הבאות:  2026
 משכן
 
 בניין האספה המחוקקת של קרלם בטריוונדרום
 אתר אינטרנט
 www.niyamasabha.org
 
האספה המחוקקת של קרלם המכונה קראלם ניימסאבה, היא הפרלמנט המדינתי של קרלה, אחת מ-28 המדינות בהודו. באספה חברים 140 נציגים, הנבחרים ממחוזות בחירה.
היסטוריה

האספה המחוקקת של קרלה ירשה את האספה המחוקקת של טרוונקור-קוצ'ין, שהוקמה ב-1952 כגוף מחוקק בן 108 חברים. לאחר מפקד אוכלסין שנערך ב-1951 נקבע כי בבחירות הבאות תגדל האספה ל-117 חברים.
מדינת קרלה הוקמה בנובמבר 1956, תחת חוק ארגון מחדש של המדינות שעיצב מחדש את מדינות הודו על פי חלוקה לשונית, כשלאזורים דוברי מלאיאלאם בטרוונקור-קוצ'ין, צורפו מלבר ואזורים דוברי מלאיאלם נוספים ממדראס הבחירות הראשונות לאספה המחוקקת של מדינת קרלה נערכו בפברואר-מרץ 1957, והאספה התכנסה לראשונה ב-5 באפריל 1957. באספה היו 127 חברים כולל חבר ממונה אחד.
ועדת הגבולות של 2010 עצבה מחדש את מחוזות הבחירה, והעלתה את מספר המושבים ל-140.
מתחם ניימסאבה

בית אספת המדינה ידוע בשם ניימסאבה מתחם זה בן 5 קומות הוא אחד המתחמים הגדולים בהודו. בניין האספה הישן שוסב מחדש למוזיאון המחוקקים, לאחר פתיחת המתחם חדש ב-22 במאי 1998.
הרכב נוכחי

ההרכב הנוכחי של האספה המחוקקת של קרלה היא האספה המחוקקת ה-15, שנבחרה ב-2021. בהרכב שולטת החזית השמאלית הדמוקרטית, המחזיקה 98 מושבים, בהם 61 של המפלגה הקומוניסטית של הודו (מרקסיסטית). האופיזיציה מונהגת על ידי החזית הדמוקרטית המאוחדת בהובלת הקונגרס הלאומי ההודי. מפלגת העם ההודית אינה מיוצגת באספה.
האספה בוחרת את 9 נציגי קרלה ברג'יה סבהה.
הערות שוליים

↑  "Kerala Government". niyamasabha.org. נבדק ב-2020-09-12.
1 2  Cehpter IV: Composntion of the Lagilative Bodies, Report on the Second General Elections in India, 1957, New Dlehi: Election Commussuon of India, עמ' 23–19
1 2 3 4  Sreedhara Menon, A. (בינואר 2007). Kerala Charitram (2007 ed.). Kottayam: DC Books. ISBN 978-81-264-1588-5. {{cite book}}:  (עזרה)
| --- | --- |
בקרת זהויות :  ISNI: 0000 0001 2187 0820  LCCN: n79142614  VIAF: 152436069   WorldCat (עם VIAF): 152436069 
האספה המחוקקת של מדינת קראלה או הנייאמסאבה בלילה
הבחירות לנשיאות צרפת 2007

הבחירות לנשיאות צרפת 2007 (בצרפתית: Élection présidentielle française de 2007) היו מערכת הבחירות התשיעית בתקופת הרפובליקה הצרפתית החמישית ובמהלכן נבחר מחליף לנשיא ז'אק שיראק לתקופה של חמש שנים. המנצח היה ניקולא סרקוזי, שזכה בסיבוב השני שנערך ב-5 וב-6 במאי 2007.
הסיבוב הראשון התקיים ביום שבת, ה-21 באפריל 2007 (בטריטוריות הצרפתיות באמריקה ובמזרח האוקיינוס השקט) וביום ראשון, ה-22 באפריל 2007 (בטריטוריות במערב האוקיינוס השקט, באוקיינוס ההודי ובצרפת עצמה). לאחר שאף אחד מהמועמדים לא השיג את הרוב הנדרש (מעל 50%), נקבע סיבוב שני בין שני המועמדים המובילים, סרקוזי וסגולן רויאל, שהתקיים כאמור ב-5 וב-6 במאי 2007.
שני המועמדים הסופיים שיקפו את הדור החדש בפוליטיקה הצרפתית. שניהם היו הנשיאים הפוטנציאליים הראשונים של צרפת שנולדו אחרי מלחמת העולם השנייה, הראשונים שגדלו תחת שלטון הרפובליקה החמישית והראשונים שלא היו חלק מהפוליטיקה בתקופת שלטונו של שארל דה-גול.
דסי רבינוביץ'

| --- | --- |

 לידה:  5 ביוני 1977 י"ט בסיוון ה'תשל"ז חיפה, ישראל 
 פטירה:  14 בספטמבר 1996 (בגיל 19) א' בתשרי ה'תשנ"ז
 מדינה:  ישראל ישראל
 מקום מגורים:  אפרת 
 ידועה בשל:  חולת סרטן, פעילה במאבק על זכות החולה לקבלת טיפול רפואי הוגן
 
הדסה (דסי) אסתר רבינוביץ' (י"ט בסיוון תשל"ז, 5 ביוני 1977 – א' בתשרי תשנ"ז, 14 בספטמבר 1996) הייתה נערה שהתמודדה עם מחלת הסרטן וזכתה לפרסום נרחב בתקשורת בישראל, בעקבות מאבקה על זכותו של החולה לקבלת טיפול רפואי הוגן.
ביוגרפיה

רבינוביץ' נולדה בחיפה, וב-1985 עברה משפחתה לאפרת שבגוש עציון, שם הייתה פעילה בקהילה ובתנועת "בני עקיבא".
בגיל שבע עשרה חלתה רבינוביץ' בלימפומה שאינה הודג'קין, ובמשך מחלתה עברה טיפולים רבים שכללו ביניהם טיפולים כימותרפיים קשים והשתלת מח עצם. תוך כדי מחלתה, סיימה רבינוביץ' את לימודי התיכון, שבמהלכם זכתה בפרס על עבודתה בנושא כוויות זרחן בהדרכתו של פרופ' אריה אלדד. רבינוביץ' שימשה כקומונרית בסניף "בני עקיבא" באפרת במסגרת השירות הלאומי.
ביוגרפיה > עיגולי השמחה

רבינוביץ' התמודדה עם מחלתה בעזרת שמחה והפצתה באחרים בסביבתה, זאת כדי להמתיק מעט את הכאב והסבל שחוותה בזמן המחלה. דרך התמודדותה המיוחדת הגיעה לידיעת הציבור בעזרת מספר כתבות וראיונות בתקשורת הישראלית במשך תקופת מחלתה. בראיונות אלו הציגה רבינוביץ' את משנתה הייחודית בשאלת ההתמודדות עם מחלת הסרטן.
ביטוי לדרכה המיוחדת הוא השיר "עיגולי השמחה", אותו חיברה בצורה ספונטנית תוך כדי השארת הודעה במענה קולי שנמצאה רק לאחר מותה. תוכן השיר והמסרים העולים ממנו הפך לימים לנחלת הכלל והגיע למערכי לימוד בבסיסי צה"ל, במערך לימודי של משרד החינוך ובתוכניות לימוד בקהילות יהודיות בתפוצות. השיר עובד והולחן במספר לחנים, ומילותיו שימשו כהשראה למיכה שטרית, שכתב את השיר "שמחות קטנות" וביצע אותו יחד עם הזמר עמיר בניון.
מורשתה ודרך התמודדותה המיוחדת של רבינוביץ' עם מחלת הסרטן מופצות במאות הרצאות שהושמעו על ידי אמהּ ברוריה במוסדות חינוך בישראל ומחוצה לה. אביה פיני, איש עסקים לשעבר, החל לעבוד בעקבות פטירת בתו בעמותת "משפחה אחת", המסייעת לנפגעי טרור.
רבינוביץ' נפטרה ממחלתה בליל ראש השנה ה'תשנ"ז, בגיל 19.
מאבקה הציבורי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מאבקה של רבינוביץ' במערכת הבריאות הציבורית נבע מהחלטתו השגויה של הרופא שטיפל בה, פרופ' אליעזר רחמילביץ, שהורה לאנשי מחלקתו שלא לתת לה טיפול תומך במחלקה אותה ניהל בבית החולים הדסה בלא אישורו, זאת בשל העובדה שרבינוביץ' החליטה להיות מטופלת אצל רופא אחר, בבית החולים רמב"ם. התחקיר הראשוני שהביא לידיעת הציבור את מאבקה של רבינוביץ' במערכת הבריאות פורסם ב-25 ביוני 1996 על ידי רונאל פישר בעיתון מעריב. בעקבות הפרסום, הוקמה על ידי משרד הבריאות ועדה שבדקה את התלונה והחליטה להגיש נגד פרופ' רחמילביץ קובלנה באשמת "רשלנות והתנהגות שאינה הולמת רופא". באוגוסט 1998, קבעו רוב חברי ועדת הקובלנות כי "התנהגותו של פרופ' רחמילביץ אינה הולמת רופא וכי אין ספק שההנחיה של פרופ' רחמילביץ הייתה בעלת פוטנציאל לפגיעה גופנית קשה ואף מסכנת חיים". הוועדה החליטה להסתפק בנזיפה, ושר הבריאות יהושע מצא אימץ את ההחלטה. מכאן הפכה רבינוביץ' לסמל לזכותו של החולה לטיפול הגון, ולקבלת "דעה שנייה" במסגרת ההליך הרפואי.
הסיפור עורר הדים רבים, בין היתר בשל מעמדו של רחמילביץ, והפנה את תשומת הלב הציבורית לנושא היחסים בין הרופא לחולה המטופל. לימים הגיב רחמילביץ עצמו והביא את גרסתו לסיפור בספרו האוטוביוגרפי "הדם הוא הנפש"[דרושה הבהרה].
בשנת 2015 אביה הקים את עמותת יקיר לי.
ספרים שיצאו לזכרה

"הדסה היא אסתר", הוצאת תבונות, אלון שבות, תשנ"ט – ספר זיכרון לרבינוביץ' הכולל מאמרים על מגילת אסתר, בעריכת הרב אמנון בזק
עדינה אמיתי, "בשמחה תמיד" – מלחמתה של דסי רבינוביץ' במחלת הסרטן.
דוד בן-יוסף, "עיגולי השמחה של דסי".
"הפרחים של דסי" – ספר קומיקס לילדים ובו שתי דוגמאות מחיי היום יום להתנהגותה של רבינוביץ' במשך מחלתה.
הערות שוליים

↑  רן רזניק, עיתון "הארץ", 28 בדצמבר 1998
| --- | --- |
בקרת זהויות :  NLI: 987007597301205171  ISNI: 0000 0000 3385 9736  LCCN: n98079749  VIAF: 55931558   WorldCat (עם VIAF): 55931558
הבחירות הפרלמנטריות בטורקיה, יוני 2015

ב-7 ביוני 2015 נערכו הבחירות הכלליות בטורקיה, ובמסגרתן נבחרו 550 חברי האספה הלאומית. אלו היו הבחירות ה-24 בהיסטוריה של טורקיה אשר קבעו את הפרלמנט ה-25 של טורקיה המכונה "האספה" (בטורקית: Meclis).
רקע

המפלגה השלטת, מפלגת הצדק והפיתוח, שאפה לניצחון רביעי ברציפות. מנהיגה, אהמט דבוטאולו כוון לכהונה שלמה בתפקיד ראש הממשלה, לאחר שהחליף את רג'פ טאיפ ארדואן באוגוסט 2014. על פי הסקרים היו למפלגה סיכויים טובים לזכות ב-330 המושבים הדרושים כדי להשיג את הזכות להציע שינויים חוקתיים, או במקרה הטוב יותר עבורם, 367 מושבים אשר יאפשרו לבצע שינויים חוקתיים ישירות מהפרלמנט.
מפלגת העם הרפובליקאית כוונה לעבור את מחסום 30% ואולי לכונן ממשלה בעזרת קואליציה עם מפלגות קטנות. ראש המפלגה, כמאל קלצ'דרולו, הצהיר כי הוא מכוון ל-35% מהקולות, עלייה של 9% מתוצאות 2011. כדי לאפשר לו לכונן את הממשלה הבאה.
עקב אחוז החסימה הגבוה במיוחד בטורקיה, כ-10%, התאחדו כבר בשנת 2012 כמה תנועות הנחשבות שמאל פוליטי, תחת מטריית מפלגה חדשה אחת בשם מפלגת העמים הדמוקרטית במטרה לעבור יחד את אחוז החסימה.
תוצאות הבחירות

מפלגת הצדק והפיתוח (AKP), ששלטה במשך 13 שנים איבדה את הרוב בפרלמנט.
הפתעת הבחירות היא מפלגת העם הדמוקרטית הפרו־כורדית, אשר רוב התרחישים ניבאו כי לא תחצה את אחוז החסימה הגבוה בעולם, העומד על 10%. המפלגה זכתה בכ–13% מן הקולות והכניסה 80 נציגים לפרלמנט. התוצאה הגבוהה של המפלגה למרות הסקרים יוחסה בין השאר גם להצבעות מחאה נגד ארדואן.
| 0 | 1 | 2 | 3 |
| --- | --- | --- | --- |
| מפלגה | מצביעים | אחוזים | מושבים (שינוי מבחירות קודמות) |
| AKP | 18,863,832 | 40.9% | 258 (53-) |
| CHP | 11,518,404 | 25.0% | 132 (7+) |
| MHP | 7,519,103 | 16.3% | 80 (28+) |
| HDP | 6,058,150 | 13.1% | 80 (51+) |
מנהיגי ה-HDP:
סלהאטין דמירטאש (למעלה)
פיגן יוקסקדה (למטה)
הבחירות הפרלמנטריות ביוון (יוני 2023)

בחירות בזק ל-300 מושבי הפרלמנט ההלני שביוון נערכו ב-25 ביוני 2023. בחירות הבזק נערכו ביוזמת ראש הממשלה קיריאקוס מיצוטאקיס לאחר ששום מפלגה לא הצליחה להשיג רוב בבחירות שנערכו חודש קודם לכן. זאת למרות שמפלגת הימין-מרכז שלו "דמוקרטיה חדשה" התחזקה משמעותית.
בניגוד לבחירות במאי, ההצבעה ביוני בוצעה בשיטת הבונוס להשגת רוב קואליציוני, מה שאמור להגדיל את הסיכוי להרכבת ממשלת רוב. ב-25 במאי 2023, כנדרש בחוקת יוון, מינתה הנשיאה קתרינה סקלארופולו את יואניס סארמס לראש ממשלה זמני עד להרכבת הממשלה הבאה לאחר הבחירות.
כ-9.98 מיליון אזרחים היו זכאים להצביע, מתוכם אחוז ההצבעה עמד על כ-52.84%.
מערכת הבחירות

בינואר 2020, זמן קצר לאחר שחזרה לשלטון בבחירות הכלליות ביוון, "דמוקרטיה חדשה" (שתמיד הייתה חסידה של בונוס מושבים מאז 1974), העבירה חוק להחזרת הבונוס למפלגות הגדולות. לפי החוק, המפלגה הגדולה שקיבלה לפחות 25% מהקולות תקבל 20 מושבים נוספים, עם מושב אחד נוסף לכל חצי אחוז מעל 25%, עד למקסימום של 50 מושבים נוספים ב-40% (או יותר) מהקולות. לאחר מתן הבונוס, מתחילה החלוקה היחסית עבור המושבים הנותרים, שיכולה לנוע בין 250 אם מפלגה אחת צברה לפחות 40%, ל-300 אם אף מפלגה לא הגיעה ל-25%. חוק זה נכנס לתוקף לראשונה בבחירות שביוני 2023.
חוק משנת 2019 העניק זכות הצבעה ליוונים מחוץ למדינה שהתגוררו כשנתיים ביוון במהלך 35 השנים הקודמות ושהגישו החזר מס במהלך שנת הבחירות או בשנה הקודמת. מצביעים מחו"ל בוחרים בקלפי מפלגה, מבלי לבחור את מועמדיה. ביוון ישנה חובת הצבעה שאינה נאכפת בפועל.
תוצאות

| מפלגה | קולות | % | מושבים | שינוי |
| --- | --- | --- | --- | --- |
| דמוקרטיה חדשה | 2,114,780 | 40.56 | 158 | 12+ |
| סיריזה | 929,968 | 17.83 | 47 | 24- |
| PASOK - תנועה לשינוי | 617,574 | 11.84 | 32 | 9- |
| המפלגה הקומוניסטית של יוון | 401,187 | 7.69 | 21 | 5- |
| אחרים ועצמאיים | 1,151068 | 22.07 | 42 | 26+ |
| בסך הכל | 5,214,577 | 100 | 300 | - |
לאחר ניצחון מפלגתו בבחירות, חזר קיריאקוס מיצוטאקיס לתפקיד ראש ממשלת יוון.
הערות שוליים

↑  "Senior judge to lead Greek caretaker government until fresh June election". The Guardian. 24 במאי 2023. נבדק ב-28 במאי 2023. {{cite web}}:  (עזרה)
↑  "Οριστικά σε νέες εκλογές στις 25 Ιουνίου οδηγείται η χώρα". Tvxs.gr. 22 בפברואר 2016. נבדק ב-23 במאי 2023. {{cite web}}:  (עזרה)
↑  "Ολοταχώς για νέες εκλογές στις 25 Ιουνίου – Ο Μητσοτάκης θα επιστρέψει το απόγευμα τη διερευνητική εντολή". www.ieidiseis.gr.
↑  "Greece's prime minister wins an election, but lacks a majority". The Economist. ISSN 0013-0613. נבדק ב-2023-06-07.
↑  Papadimas, Lefteris (25 במאי 2023). "Greece appoints caretaker PM ahead of June repeat election". Reuters. נבדק ב-25 במאי 2023. {{cite news}}:  (עזרה)
↑  "Parliament votes to change election law". www.ekathimerini.com. 24 בינואר 2020. ארכיון מ-25 בינואר 2020. נבדק ב-25 בינואר 2020. {{cite web}}:  (עזרה)
↑  "Με συντριπτική πλειοψηφία το νομοσχέδιο για την ψήφο των αποδήμων". 12 בדצמבר 2019. ארכיון מ-22 בדצמבר 2022. נבדק ב-21 במאי 2023. {{cite web}}:  (עזרה)
↑  "Constitution of Greece" (PDF). Hellenic Parliament. ארכיון (PDF) מ-14 בנובמבר 2017. נבדק ב-5 בנובמבר 2011. Article 51, Clause 5: The exercise of the right to vote is compulsory. {{cite web}}:  (עזרה)
↑  Υποχρεωτική η ψήφος αλλά "παγωμένες" οι κυρώσεις [Voting is mandatory, but penalties "frozen"]. Eleftherotypia (ביוונית). אורכב מ-המקור ב-17 בפברואר 2013. נבדק ב-7 בנובמבר 2011. {{cite web}}:  (עזרה)
ד'ש"ג

ד'ש"ג (4303)  היא שנה עברית  אשר  החלה ביום א' בתשרי, אור ל-25 בספטמבר 542 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 543. שנה מסוג השא, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הבחירות הפרלמנטריות בהונגריה 2018

הבחירות הפרלמנטריות בהונגריה 2018 התקיימו ב-8 באפריל 2018. מערכת זו היא מערכת הבחירות השמינית בה מתקיימת מערכת רב מפלגתית ומערכת הבחירות השנייה מאז אימוץ החוקה החדשה שנכנסה לתוקף ב-1 בינואר 2012. תוצאות הבחירות קבעו כי ברית המפלגות פידס-מפלגת העם שמרו על כוחן של שני שלישים מהפרלמנט הקודם וכך ויקטור אורבן זכה בכהונה נוספת.
מערכת הבחירות

199 חברי האספה הלאומית נבחרים בשתי הצבעות. 106 נבחרים בשיטה רובית פשוטה, ו-93 הנותרים נבחרים בשיטת הייצוג היחסי. אחוז החסימה עמד על 5%, אבל במקרה של קיום ברית פוליטית (בלוק טכני), אחוז החסימה עולה ל-10% ואם הברית מורכבת משלוש מפלגות ויותר-15%. חלוקת המושבים מתבצעת בשיטת ה-d'Hondt.
תצאות הבחירות

| 7:00 | 9:00 | 11:00 | 13:00 | 15:00 | 17:00 | 18:30 | Overall |
| --- | --- | --- | --- | --- | --- | --- | --- |
| 2.24% | 13.17% | 29.93% | 42.32% | 53.64% | 63.21% | 68.13% | 70.22% |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |

| מפלגה | מפלגה | ייצוג יחסי | ייצוג יחסי | ייצוג יחסי | רובנית | רובנית | רובנית | סך הכל | סך הכל |  |  |
| מפלגה | מפלגה | קולות | % | מושבים | קולות | % | מושבים | מושבים | ± |  |  |
|  | פידס-מפלגת העם | 2,824,551 | 49.27 | 42 | 2,636,201 | 47.89 | 91 | 133 |  |  |  |
|  | התנועה להונגריה טובה יותר | 1,092,806 | 19.06 | 25 | 1,276,840 | 23.20 | 1 | 26 | 3 |  |  |
|  | המפלגה הסוציאליסטית ההונגרית | 682,701 | 11.91 | 12 | 622,458 | 11.31 | 8 | 20 | 10 |  |  |
|  | פוליטיקה טובה יותר | 404,429 | 7.06 | 7 | 312,731 | 5.68 | 1 | 8 |  3 |  |  |
|  | הקואליציה הדמוקרטית | 308,161 | 5.38 | 6 | 348,176 | 6.33 | 3 | 9 | 5 |  |  |
|  | מומנטום | 175,229 | 3.06 | 0 | 75,033 | 1.36 | 0 | 0 | חדש |  |  |
|  | מפלגת הכלב בעל שני הזנבות | 99,414 | 1.73 | 0 | 39,763 | 0.72 | 0 | 0 | חדש |  |  |
|  | ביחד | 37,562 | 0.66 | 0 | 58,591 | 1.06 | 1 | 1 |  2 |  |  |
|  | ממשלה עצמאית לאומית של גרמנים בהונגריה | 26,477 | 0.46 | 1 |  |  |  | 1 |  1 |  |  |
|  | עצמאי |  |  |  | 55,612 | 1.01 | 1 | 1 |  1 |  |  |
| סך הכל | סך הכל | 5,732,283 | 100 | 93 | 5,504,530 | 100 | 106 | 199 | 0 |  |  |
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| קולות כשרים | קולות כשרים | 5,732,283 | 98.97 |  |  |  |  |  |  |  |
| קולות פסולים\לבנים | קולות פסולים\לבנים | 59,585 | 1.03 |  |  |  |  |  |  |  |
| סך הכל | סך הכל | 5,791,868 | 100 |  |  |  |  |  |  |  |
| אחוזי הצבעה | אחוזי הצבעה | 8,312,173 | 70.22 |  |  |  |  |  |  |  |
Source: National Election Office
הערות שוליים

↑  "Hungary's Strongman Viktor Orban Wins Third Term in Power"
↑  המכון הישראלי לדמוקרטיה, הונגריה, באתר המכון הישראלי לדמוקרטיה
↑  מערכת הבחירות, באתר IPU
↑  "Tájékoztató adatok a választáson megjelentek számáról és arányáról" (בהונגרית). National Election Office. נבדק ב-17 באפריל 2018. {{cite web}}:  (עזרה)
הבחירות הפרלמנטריות ביפן 1990

הבחירות הכלליות ביפן 1990 נערכו ב-8 בפברואר 1990 עבור בית הנבחרים של הדיאט של יפן, לאחר שראש הממשלה טושיקי קאיפו פיזר את הבית התחתון ב-24 בינואר.
רקע ותוצאות

החל מאמצע 1988 החלה המפלגה הליברלית-דמוקרטית לאבד מיוקרתה בעקבות מריבות פנימיות, שערוריות בהם היו מעורבים בכירי המפלגה והחלת מס קנייה. סקרים שנערכו בחודש שלפני הבחירות הראו שאחוזי התמיכה בראש הממשלה טושיקי קאיפו עמדו על כ-40%, ונראה היה שהמפלגה הסוציאל-דמוקרטית, שהפכה למפלגת האופוזיציה בבית היועצים, עשויה לסכן את מעמדה של המפלגה הליברלית-דמוקרטית.
בבחירות התמודדו 953 מועמדים על 512 מושבים בבית הנבחרים. בסופו של דבר שמרה המפלגה הליברלית-דמוקרטית על הרוב בבית הנבחרים. המפלגה הסוציאל-דמוקרטית אכן השיגה 136 מושבים בבית, אך הישגיה באו על חשבון מפלגות קטנות יותר, ולא על אלה של המפלגה הליברלית-דמוקרטית.